3 Iuni 2020

**Falu a tau hikiaga lafi ki luga ke lata mae NCEA mo e University Entrance ha koe gagao COVID-19**

Kua fai hikiaga kua lafi ki luga ke lata mae tau fakaakoaga NCEA mo e University Entrance (UE) ke lagomataiaki e tau fanau ha koe tau matematekelea he gagao COVID-19.

Hanai e tau hikiaga ia ke maeke he tau fanau ke matutaki e tau fakamooliaga he tau fakaakoaga NCEA:

* Tau fanau ne gahua ke he tau fakaakoaga NCEA maeke ke moua e tau ola (credits) lafi ki luga, fakamatapatu ke he tau ola katoatoa kua moua he tau 2020. Kaeke kua 5 e ola he tama kua moua ke lata mae NCEA mai he tau kamatamata internal poke external, maeke a ia ke moua 1 foki e ola lafi ki luga. Tau fanau he NCEA Fakapapahiaga 1 maeke ke moua ke hoko ke he 10 e ola lafi ki luga, ka koe lautolu e tau fanau he Fakapapahiaga 2 mo e 3 maeke ke moua ke hoko kehe 8 e ola lafi ki luga.
* To moua he tau fanau e fakamailoga certificate endorsement kaeke kua moua 46 e ola he Fakapapahiaga Merit poke Excellence kae nakai koe 50 tuga fa mahani. Tau fanau ne moua 12 e ola (credits) he Fakapapahiaga Merit poke Excellence he tau fakaakoaga, nakai koe 14, to moua e fakamailoga course endorsement.
* Tau fakamaamaaga ke lata moe UE requirements kua tukutuku hifo mai he 14 e ola ke he 12 e ola he 3 e tau fakaakoaga ne fakamooli mo e talia he UE(<https://www.nzqa.govt.nz/qualifications-standards/awards/university-entrance/approved-subjects/>). Kua lata e tau fanau ke moua e fakakatoatoaaga he Fakapapahiaga 2 NCEA mo e moua maopoopo e tau fakaakoaga fakakatoatoa he Tohitohi moe Totou (Literacy) moe Numela (Numeracy) ke moua e atāina ke hū atu ke he tau aoga pulotu (University Entrance)

Kua ole mai foki e Ikipule he Faahi Fakaako, Lilifu Chris Hipkins ke he Faahi Fakaako moe New Zealand Qualifications Authority (NZQA) ke taute falu a tau fakaholoaga ke lagomataiaki e tau aoga. Tau fakaholoaga ke mailoga e tau fakaakoaga mo e tau tufuga he tau fanau ne moua ha koe tau gahua kua taute mo e fakafekau ki ai a lautolu,he Fakapapahiaga Fakaofo 4 mo e 3.

Ko e Faahi Fakaako moe NZQA ko e tau hikiaga nai kua taute pauaki ke fakamafana mo e omoi e tau fanau ke matutaki ke gahua fakamakamaka ke fakamooli e tau fakaakoaga NCEA. Ke mailoga foki he tau fanau koe tau ola NCEA ne moua he tau nai he tau fakaakoaga kua nakai fai ke he mai he tau ola ne kua moua he tau fanau he tau tau kua mole ki tua.

Ko e tau hikiaga nai kua lafi ki luga ke he tau hikiaga kua fitā he fakailoa he aho 13 ia Masi 2020. (<http://www.education.govt.nz/news/changes-to-ncea-address-impact-of-covid-19/>) Kua fakamooli he matakau he Ikipule NCEA Professional Advisory Group e tau hikiaga nai.

Hanai e fakailoaga he lilifu Ikipule Hon Chris Hipkins <https://www.beehive.govt.nz/release/temporary-changes-ncea-and-university-entrance-year>